Zohran Mamdani

Is polaiteoir Meiriceánach ó Cathair Nua-Eabhrac é Zohran Kwame Mamdani  (a rugadh ar an 18 Deireadh Fómhair 1991 in Uganda). Ball den Pháirtí Daonlathach agus de Shóisialaigh Dhaonlathacha Mheiriceá, bhuaigh sé toghchán méarachta Chathair Nua-Eabhrac sa bhliain 2025.   Bhí sé ina bhall de Thionól Stát Nua-Eabhrac ón 36ú cheantar, atá lonnaithe i Queens, ó 2021 go dtí 2025.
clé|mion|220x220px|Zohran Mamdani ar TMTv-SA, Johannesburg, 2016
clé|mion|330x330px|Feabhra 2024
clé|mion|220x220px|Resist Fascism Rally in Bryant Park, 27 DF 2024

 Gairm 
Mac an léachtóra Mahmood Mamdani agus an scannánóra Mira Nair is ea Mamdani. Rugadh é in Uganda agus chaith sé tamall gairid ina chónaí san Afraic Theas. D'aistrigh sé go Stáit Aontaithe Mheiriceá nuair a bhí sé seacht mbliana d’aois agus shocraigh sé síos i gCathair Nua-Eabhrac. 

D'fhreastail Mamdani ar Bronx High School of Science agus fuair sé céim bhaitsiléara sa Léann Afracach ó Choláiste Bowdoin in 2014. D’oibrigh sé mar chomhairleoir tithíochta agus mar cheoltóir hip hap, sular thug sé aghaidh ar an bpolaitíocht. Toghadh don chéad uair é i dTionól Stát Nua-Eabhrac (New York State Assembly) sa bhliain 2020, tar éis dó an t-ionadaí Aravella Simotas (a bhí ceithre théarma i mbun oifige) a shárú, agus atoghadh in 2024 é gan aon fhreasúra.

 Iarrthóir do thoghchán méara NY 
Sa bhliain 2024, d’fhógair Mamdani go raibh sé ag seasamh mar iarrthóir do thoghchán méara Chathair Nua-Eabhrac in 2025. Ar an 24 Meitheamh 2025, bhí bua gan choinne ag Mamdani i dtoghchán tosaigh an Pháirtí Dhaonlathaigh le haghaidh Mhéara Nua-Eabhrac, nuair a fuair sé an ceann is fearr ar iarghobharnóir Stát Nua-Eabhrac Andrew Cuomo. Bhí Cuomo luaite le roinnt líomhaintí faoi chiapadh gnéasach. 

Bhí tacaíocht leithéidí Bernie Sanders agus Alexandria Ocasio-Cortez. ag Mamdani, agus é ag gealladh polasaithe níos forásaí ná Cuomo, lena n-áirítear reo cíosanna, busanna saor in aisce sa chathair, cúram leanaí poiblí, earraí grósaera faoi úinéireacht na cathrach, srl.   Ní chuireann sé fiacail ann agus é ag cáineadh rialtas Iosrael.

 Trump 
Bhagair Trump go gcoinneodh sé siar an oiread agus a d'fhéadfadh sé den mhaoiniú feidearálach a bhfuil Cathair Nua-Eabhrac ina theideal dá dtoghfaí Mamdani ina mhéara. "Cumannaí" a thug Trump ar Mamdani. "Gabhaim leat!" arsa Trump ar a mheán sóisialta féin le Mamdani,"tugaimis faoi!" 

Tá teorainn áirithe leis an mbáire atá Mamdani in ann a chur ar Trump de bhrí gur in Uganda a rugadh é. De réir bhunreacht na Stát Aontaithe, níl cead ag duine nár rugadh sna Stáit Aontaithe a bheith ina Uachtarán ar an tír sin.

 Méara 
Reáchtáladh toghchán an mhéara ar an 4 Samhain. Rogha na coitiantachta a bhí in Mamdani. Beagán le cois 50% den vóta a fuair Mamdani, i gcomparáid leis an 42% a fuair an té ba ghaire dó, an t-iarrthóir neamhspleách Andrew Cuomo, a bhí beagnach faoi dhó chomh sean leis.

Tá Mamdani ina chéad Mhéara Moslamach i gCathair Nua-Eabhrac, an chéad Indiach-Mheiriceánach, agus an chéad mhéara mílaoiseach de chuid Chathair Nua-Eabhrac.

 Féach freisin 

 Alexandria Ocasio-Cortez
 Bernie Sanders

Tagairtí

Catagóir:Daoine a rugadh i 1991
Catagóir:Daoine beo
Catagóir:Fir
Catagóir:Daoine as Nua-Eabhrac
Catagóir:Daoine Meiriceánacha de bhunadh na hIndia
Catagóir:Daonlathaigh na Stát Aontaithe
Catagóir:Fir
Catagóir:Gníomhaithe Meiriceánacha um chearta an duine
Catagóir:Moslamaigh
Catagóir:Pobalóirí
Catagóir:Polaiteoirí Meiriceánacha an 21ú haois
Catagóir:Polaiteoirí Ugandacha
Catagóir:Rapcheoltóirí Meiriceánacha
Catagóir:Sóisialaithe